open-index/open-wikipedia-markdown huggingface dataset:
Otitikowin

*Witamowikok aka wiskat eki otci pakitinamokw kitaskino, nama wiskat ki otci atawanano, nama wiskat ki otci meckotonenano, nama kaie wiskat ki otci pitoc irakonenano Kitaskino.* — Cesar Newashish







## Nantokiskeritcikatek
**Kitotakan**. Ekote e ici petakok ka tipatcimonaniwok matci kaie e kitotakaniwok. Kitotakanatikw apitan kitci ki petakok matci kaie ka kitotakiwokaniwok tekerep mitowi. Kaskina wiec aicinakon nehe kitotakan ka apicacik nac ka micak.

Irapatcitcikan ka piwapiskowok kitci matci petakok kitotakan. Matciactan nehe ka petakok icpimik pa mactan ekote tca e otci katcitcipitak niheriw kitci ki petakotatc kitotakanik mikiwamik ka actek. Mitowi Manawan Kitotakan ki isparik.




## <span style="color:CadetBlue">Weckatc Tipatcimowinina</span>
### 30 Ka wasikototc Pisimw 2002
* Ka wicakemonaniwok ka ickwa pitaketcik ota Institut Linguistique Atikamekw ke otamirotcik, oweriw ki actawokopan masinasowiniw kaie ocki itewiniw, Aceatakamikw (dauphin) ki itactawok e wiratcik nehi awesisa. Ota otciparin Gilles Ottawa omasinahikana.
### Pitci pipon pisimw 16, 2000
* Tatow kaki pe ocki askiwok, nama ki otci takono onikama, apitc tca Iriniw ka iti kackitatc e pimotetc, arimatc ki tawok e pe nosonehiketcik, nac micta onikama (meskanowa) e micimoki.




## Masinawapiskahikana kitaskinak

Tapiskwan 4.jpg| Pamatohowin Tapiskwan Sipi
Hélène Niquay-Awashish. R Coocoo 014.jpg|Kokom Eren au bord d'un lac.
Les six saisons Atikamekw 741.jpg|Bureau de poste de Sanmaur vers 1978.
Tapiskwan Sipi 2019-5.jpg|Pamatohowin Tapiskwan Sipi 2019
Asekaniwon.jpg|Asekaniwon
Le couple Joséphine et Simon Pineshish-Ottawa.jpg|Simon Pineshish-Ottawa et Joséphine Moar.
Awacic petapiw.jpg|Awacic petapiw
Louis-newashish.jpg|Louis Néwashish, 1906








## Ocki tipatcimowin
* Mikomin Pisimw : Pow-wow  Manawan
* Otatakon Pisimw : Pow-wow Wemotaci
* Kakone Pisimw : Pow-wow Opitciwan




## E icinakok Wikipetcia
**[[Wikipetcia]] Atikamekw Nehiromowin** mekwa neta ici actew ke ici actain itewin kaki matcekatek nehiromo masionahikan Wikimedia. 
Si vous avez des questions ou besoin d'aide, rendez vous sur  ou visitez le groupe Facebook.

Nitaskinan : « *Notre terre* »



## Projet Matakan




## Projets Wiki
* **[[:Commons:Category:Atikamekw|Médias Atikamekw]]**
* **[[:Wikiversity:fr:Département:Atikamekw|Wikiversité Atikamekw]]**
* **[[:Wiktionary:fr:Catégorie:atikamekw|Wiktionnaire Atikamekw]]**

;Tutoriels
* Ajouter une photo
* 
* 

; Autres pages
* Page d'aide et des règles de Wikipetcia Atikamekw Nehiromowin - Orocowewin
* 
* 
* Groupe Facebook du projet Wikipetcia Atikamekw Nehiromowin
*  (Message de bienvenue aux nouveaux)
* :Tipanictawin:Kitci nahictakaniwokw (article à corriger)






__NOTOC__ __NOEDITSECTION__
Acikan

## Manawan/Wemotaci
**Acikan** wikasi ka mita mirwapatak piskatew aka kitci mackwisitewitcinaniwok, takono pitoc ka icinakoki mitowi e metowaniokw, e nta pamotaniwokw. Kaskina wec kitaki aicinakono mikwaw osawaw, makatewaw. Takon risosowapi acikan matci kaie pikiwanici acikan. Takono acikana ka kicowaki kirika ka apatak e mekwa nipik. 

## Opitciwan

## Ohwe kotak wi kanawapatamone
* Chaussette

Tipanictawin:E matcectakaniwok
Actotin

## Manawan/Wemotaci
vignette|Actotin
Enko ka apatak aka kitci capowaniwokw kaie aka kitci sikatcinaniwokw. Kirika tca kitci nakecininaniokw pisimw osam e kicasiketc. Atita ocitakaniwon matcike otapinikatew.

## Opitciwan

## Ohwe kotak wi kanawapatamone
* Chapeau

Tipanictawin:E matcectakaniwok
Akimaskw

## Manawan/Wemotaci
Mictikw mitowi winikis ka icinakositc ka tca mackikiwitc kecpin pitc orakeskok e pa pacakihikatek, matci awik e micta aieskositc kekotc awik e kiciniteritak minikwew aniheriw. Iskwew e nokickamakanik mekwatc otakosiwin peikon kaie ickwecic aka nac e akositc otakosiwin, minahakaniwiw tca.

## Opitciwan
Akimaskw orakeskw

vignette|Akimaskw ka makatesitc

## Manawan/Wemotaci
Nte  e ici matanak ici nitawakiw anohwe akimaskw Matci rareiakw cipicik tcimaso. Kicakamitek tca pemacic osikatew nac e iti  itakamik kekat e osawakamik. Iskwew e nokickamakanik mekwatc otakosiwin peikon kaie ickwecic aka nac e akositc otakosiwin minahakaniwiw.

## Opitciwan
Akitasopitcikan

## Manawan/Wemotaci
Akitasopitcikanicic enko aniwe ka akitasowakaniokw kitci ki kaskeritcikatek irik e acotcitakaniwokw akitasowina matci kaie e pakwenikatek, e maninikatek, tatwaw irikik matci kaie e tetawonikatek akitason.

## Opitciwan

Tipanictawin:E matcectakaniwok
Akitasowin

# Peikw
# Nicw
# Nicto
# New
# Niaran
# Nikotwaso
# Nicowaso
# Ncwaso
# Cakitato
# Mitato
# Mitato acitc peikw
# Mitato acitc nicw
# Mitato acitc nicto
# Mitato acitc new
# Mitato acitc niaran
# Mitato acitc nikotwaso
# Mitato acitc nicowaso
# Mitato acitc ncwaso
# Mitato acitc cakitato
# Nictana

Tipanictawin:E matcectakaniwok
Akop

## Manawan/Wemotaci
Enko anihowe akop ka icinikatcikatek takon ka misirowekak, takon kaie ka kickiroweiak. Iskwewok otci aniheriw. Kictapitan akop, iskwew e icihotc. 

## Opitciwan

Tipanictawin:E matcectakaniwok
Akosamin

## Manawan/Wemotaci

### Mia e icinakositc
Micta waiesiw kaie mikocawisiw kirika micta mackawisiw. Matci kaie ocitakoniwon neta mackikia kaie mowakaniw.

### Ite e ici nitawikitc
Weckatc nehirowisiwok mowekopon akosamina epwamoci emitcikocicak pe takocinitcik.

## Opitciwan

Tipanictawin:E matcectakaniwok
Amikosis

vignette|Amikosis

## Manawan/Wemotaci
Mantcoc ka tatc ote sakihikanicicik kirika sipik ka tca pamatikatc nac e micta mitcetitcik. Matci atamipekok kokiw kaie micta kinec ki tacikew. Patoc e iti apita nipinik iti nokosiwok e pamatikatcik nac e iti micta mitcetitcik kirika e waskatikatcik.

## Opitciwan

Tipanictawin:E matcectakaniwok
Amiskw

vignette|Amiskw

## Manawan/Wemotaci
Enko  anohwe awesis ka micta kice otamirotc mekwatc e ocitatc oskotim kirika ke wacitc acitc ke wicitc. Tekaci nama nokiw aspinikotc wawotohotaw omictikoma kirika acickiriw ke iti okotitatc taci ke ocitatc omikiwam kirika ka ici kipahiketc cipiciriw. Aniheriw e totak e otamirotc aspin kotc cimatcikapowiw. Ekota mocak e ici pa aitaciketc e ici mitciwonik sipiriw. Misiwe osawisiw aric makatewariw oso kirika osit , mitowi kaie cicip ka icinakonik osit ka otapwiwaketc kecpin e pa matakawaketc. Wec ko wapikon pisimw iti tariwa onitcanica nanikotin tca 4 kekotc 5 taciriwa. Taw amiskw ka wapisitc aric nama mitcetiwok aska tepirak nitawikiw. Mictahi kinowec kata ki kokiw. Mictahi sokinakosiw ote okitc octikwanik ekoni wetci aka cowiskosotc kecpin e tasosotc mictikwa e kowihwatc.

## E ici pimatisitc
Aspin kotc nipik tacikew. Tante e ici taritci wikwasatikoriw kirika asatiwa, kaie sakihikanik cipicik ekota e taciketc, ekota wetci matisitc. Wewerita ocitaw e ici taciketc acitc oskotim. Oskotimikew sipik, cipicik, e mawotcitatc nipiriw ke taci piponicitc. 
* E iti takwakinik
E iti takwakinik, aspin kotc otamiro e kicikarik acitc e tipiskarik e awotatokwetc e mawotcitatc ke mitcik, acitc wewerita e ocitatc owic e awotciwotatc acickiriw wewerita e kiponak owict.itaw otcikanatikw aci kitci piponicitc kipe pipona kitci takonik ke mitcik. E iti cakikaminik, kice amiskw pa aitacikew taci ka ki ici piponicitc. Nanake tca matceatakaw, nakatan ka ki ici taciketc. E pa matakatc rarewak nantowapatam ke mitcik sakihikanik matci kaie cipicik. Ekota e taciketc wicik wir anahwe noceamiskw acitc otamiskocicima. E iti matcekiritci otamiskocicima pamatakahew. Aspin kotc otamiro e kicikarik acitc e tipiskarik e awotatokwetc e mawotcitatc ke mitcik, acitc wewerita e ocitatc owict e awotciwotatc acickiriw wewerita e kiponak owict. Aniheriw e totak e otamirotc aspinkotc cimatcikapowiw. Nanakatcitaw taci e ici taciketc acitc nanakatcitaw oskotim aka kitci packotceacikowinik. Matci ocitaw nicw matci nicto oskotimiriw kitci ekwaminak aka kitci ikasotc taci e ici taciketc. Matcaw, nikatam memacic owic epwamici wewerita piponicitc kecpin e amahakaniwitc kekotc e miramatc aweriw neta. Matcaw memacic nikotaci e ici nta taciketc mekwatc e ocitatc ke ici piponicitc Ekota mocak e ici pa aitaciketc e ici mitcionik sipiriw. Aci matce wirinohitiso e takwakinik aspin kotc e mitcisotc. 
* E nipinik
E nipinik, e pa matakatc nanikotin kokiw e nantopekamatc akatimoriw e wi mowatc. Enkweriw niheriw peikw omitcimi e nipinik. Watikaso akamik sakihikanik, cakihikanicicik. Otamipekahakew oso e totak kecpin e kiskeritciketc, e amahakaniwitc kekotc e amatisotc. Aspin kotc pamatakaw. Arotcikotc pa nipaw. Micta pamatisiw nama peikonok tacikew. Warowik pa matakaw, pa nantwapamew ke witcewakanitc tapickotc kitci pa taciketcik  kirika tapickotc kitci ocitatcik ke ici piponicitcik.
## Opitciwan

Tipanictawin:E matcectakaniwok
Tipanictawin:Awesis
Amo ka wapisitc

## Manawan/Wemotaci
***Anthophila***. Enko naha mantcoc ka miretc kaie ka pataskohwetc kecpin e orackowakaniwitc. Mictahi akosiw awik kecpin e macikakotc anihi amowa mia kaie e ickwasotc ekoni e itamitcitatc. Enko kewir ka micta kictapatisitc ota aski aniheriw ka natowi totak kirowe kitci mitcenik wapikoniriw kirika nipira ackotci miwitaw ka kictapatak ota otci askik nac warowik kitci iti nitawokimakak. Takoniw kewir ka otinimaketc miro mitcimiriw otci ota ka pimatisitcik askik mitowi iriniw ekota e otinak amo naminasiriw kaie kiskeritam e micta miro mitcimickakemakanik. Tawok tca iriniwok ka awoketcik kitci ki otinamakotcik amo naminasiriw. Pitoc ispariw kewir kecpin e iti matce kisinarik mitowi kekat e kiskeritak aka kitci ki taciketc ota e mekwa piponik ekotca e ici korositec nta kaso kirika napitc pitoc iti iapariniw opimatisiwin mitowi masko ka totak kecpin e piponicitc.

## Opitciwan

Tipanictawin:E matcectakaniwok
Tipanictawin:Awesis
André Quitich

## Manawan/Wemotaci
Enko anahwe kotak kaki mawotci awaciwitc kaki apitc okimawinik itekera. Nictana acitc nikotwaso (26) titopiponesikopan ka okimawitc. Ka tcimatakaniwok anahwe nipi kitci itacikowik mikiwamik, acitc onimiskickoteapi, aci ickwapariniw e ntockwatcik Hydro Québec,anahwe nikanipipan Gérard Ottawa. 1977 ka titopiponikak, ki pakitinamopan Gérard Ottawa e nikanipitc okimawinik. André Quitich ki otapinamokopan aniheriw kitci ickwa awikak kaki pakitinikaterik 1977 ka titopiponikak. 1993 ki okimakaniwonopan ni apitc. André Quitich ki okimakwakanikopan. Ki itew kitci nikanitc anahwe, ote e kispiwatcikatek atikamekw aski kirika nipira kitci nokok awik e ntokohotc kecpin e akositc, ote ki ici arew awiriwa kitci mitartci kaskina ka ici nataweritak atikamekw iriniw. Ki orarew ke otamiroritci mitowi Mikisiw(ka witcihiwetcik) kitci natwi kiskeritakik e ici arimak pimatisiwin. Mictahi pe witcihiew ota e wectakinionik Wikipetia Atikamekw nehiromowin mekwatc ota Manawanik itekera.

## Opitciwan

Tipanictawin:E matcectakaniwok
Tipanictawin:Ka kiskeritakositcik
Annie Dubé-Flamand

## Manawan/Wemotaci
Pitci pipon pisimw nicitana acitc new pitc ka tato piponkarik 1934 ka nitawkikoponen, Manitonikok ki taci nitawkiw. Jean-Baptiste Dubé acitc Suzanne Pineshish-Ottawa ki icinikasoriwa onikihikwa. Okoma Marie-Célina Wasikicikw-Petiquay kaki otapinokotc ka nitawkitc. Otosa Maker ki witcihiheriwa, mitato acitc new tito piponesikopon anowe Maker. Akosikohokamikokw, nete La Tuque ki otamiro epwamici nipowitc. 1951 wiec ka tato piponkarik ka nipowitcik anihi Claude Flamand, Nemitana acitc nicw tato piponesipana onapema ka wikimikotc, 17 tato piponesipan wir. Mitato acitc nicw ki taciriwa onitcaniciwawa, kaskina e ki okositcik. 

Irikik Kaki tacitcik onikihikowa kirika: mitato acitc nicwaso awacak; Élizabeth, Martha, Marie-Estelle, Marcel, Christine, Michel, Marguerite, Lucie, Catherine, Annie, Dominique, Thérèse, Cécile, Judith, Léo, Marc, Jeannine. Nicw ki niporiwa. Mocak ki pa witcihiew wec e iciepisonanionik. Nama cakowerimopan e ntowapamatc awinihi ka kitimakisiritci matci kaie tepirak kitci wawitcihietc e pakoseritcikanionik.

Nictana acitc nikotwaso otatakon pisimw 2017 ka ponimatisitc, e ki kewir akositc. Nemitana acitc nicowaso (47) taciripana osima, niarano mitana acitc nicto (53) tca otakwetosima.

Tipanictawin:E matcectakaniwok
Tipanictawin:Ka kiskeritakositcik
## Opitciwan

Tipanictawin:E matcectakaniwok
Apicitipahikanicic

## Manawan/Opitciwan/Wemotaci
Enko anihe tipahikan ka apatak kitci ki kiskeritakok irikik e tacikatek kekocic e ocitakoniwok matci kaie irikik e mikatek apici tipahihikanicic tca icinikatew nehe mocak ka matceparik aski.  Kirano tipirowe actew nehe kitehinak nehe ka atcictamakak mitcimantowaspikikana ka mitik ota takamekw ka icinikatek kirika. Takon kirowe kotak ka kiciparik kirika ka pekatasimikok misowe e nte apicacik.
 
Enko kirowe ka mawotcikiciparitc cimakan ote tipahipisimwanik.

Tipanictawin:E matcectakaniwok
Apikocic

## Manawan/Wemotaci
***Mus musculus***. Awesis onawis ka nokositc mekwatc e kicikarik. Patoc e tipiskarik kirowe nokosiw kaie micta wectatewetaw misawatc aka tapwe e micikititc. Kaskina wec pa aitatowiw kaie pitakew e ici pokoneckarik opimetak misawatc e micta kice apicacinik. Mictahi kiripiwocew kecpin e onitcanicitc. Nanikotin mitato acitc nicw kata ki taciriwa onitcanica kaie micta mitcetaw e peiko piponikarik kata ki onitcaniciw. Mitowi kekat iriniw ka icinakositc ote wiawik ekoni wetci mocak natowi apatcihakaniwitc kecpin e wi nta kiskeritcikatek tan e ici ntokohotc iriniw epwamici wir ntokohotc kirowe tana anaha kotak micta apikocic ka icinikasotc.

## Opitciwan

Tipanictawin:E matcectakaniwok
Tipanictawin:Awesis
Arakapecakan

## Manawan/Wemotaci
Arakapecakan ka micta tcikopomiwekisitc. E kicactek apatcihakaniwiw. Matci kaie e kipacimonaniwok.

## Opitciwan

Tipanictawin:E matcectakaniwok
Arikasimon arikirapecakan

## Manawan/Wemotaci
Enko naha rakasimon arakapecakan ka icinikatakaniwitc. Nictam ko, tepirak iriniwok ka otamirotcik apitcihepanak nehi arakapecakana. Aka kitci sikitcitcik orowitimik mekwat e otamirotcik e maniketcik kekotc ma ka aitotiskaniwok orowitimik aci e ita kisinak. Ki mameckotci aicinakosiwok neki arakapecakanak ka rikasimonekaniwitcik, ki ita nakwe aicinakwakaniwok nac iskwewok kirika awacak e ki ita ocihakaniwiritci wirawaw otci. Matci tca anotc aci kaskina awik matci pictokopew nehi arakapecakana ka rikasimonekaniwiritci. Anotc nakwe aicikwatakaniwok acit nakwe airikwekahakaniwok kaie nakwe aitisowakaniwok. Kaie aci taw ka cipictewekesitc nohwe ka icinakositc arakapecakan.

## Opitciwan

Tipanictawin:E matcectakaniwok
Asamikaniwon

## Manawan/Wemotaci
Nictam pitama nta nantonawakaniwiw mictikw ka micta miroparitc e wakinakaniwitc kitci ki miro ocihakaniwitc asam. Tekaci wewerita pitama mokatakaniwiw kirowe kitci miroparitc e ocihakinitc. Arimatc aric nipi e kicakimitek akotcimakiniwiw kitci micta miroparitc e wakinaskowaniwok. E ickwa wakinaskowaniwok, matcikopitakaniwiw cectokwapi neta apitan nac kitci iti pasotc. Minawatc e ickwa pasotc aci nta ackimineapi kata iti apitan kitci sokisitc acitc kinec kitci apitisitc asam. Mictahi miropariw asam e motewakaniwok konik misowatc e micta icpakonikak.

### Poskikanan
Nantonawakaniwiw mictikw, kwihakaniwiw mictikw, tackohakiniw mictikw, mokotakiniwiw mictikw, akotcimakaniwiw mictikw, wakinaskwaniwon, pasawakaniwiw mictikw, ackimaniwon, minawatc pasowakaniwiw asam.

## Opitciwan

Tipanictawin:E matcectakaniwok
Asati

## Manawan/Wemotaci
Mictikw ka micta kinowaskositc nac e iti pasotc kecpin e iti micta kiceatisitc kirika tca ocawackwariw orakeskw acitc micta mitceniw otikona. Matci awik e akositc taci e ici pikikeritc kekotc oskanik ka akositc. Otapi tca osowakaniwiw nac e iti pikiwotek ekotca e ici cicopekanakaniwitc awik ka ici akositc. Nama wirata sokaskosiw anaha mictikw nama mitowi irinatikw ka otci sokisitc ekoni wetci aka tapwe ki otci natowi kictapatcihatc nehirowisiw kirowe aric ki mackikiwapokewakew. Micta kiripi matcekiw kecpin wec e nitawokitc kirika kewir takoniw wec e ici mita nitawokitc anihe ka asati waskweak ka icinikatek.

## Opitciwan

Tipanictawin:E matcectakaniwok
*
Asati orakeskw

## Manawan/Wemotaci
### E ici itapatisitc
Awik mocak aka tabwe ka mirockamikanik otehi kirika picicikw ka mitewakaminik omikw.

### E totcikatek
Arimatc pacakahikatew anaha orakeskw ite e ici otcepikiwitc nac iti ositakatew wec mitato tipahaikanicic kekotc awacamec.

### E ici otinikatek
Ote e ici micta mitcetitcik asatiwok aric patoc nipira e tipi asitatisitc anaha mictikw. Mocak ite e ici sakasitetc pisimw otinikatew anihe orakeskw.

## Opitciwan

Tipanictawin:E matcectakaniwok
Tipanictawin:Asati
Asati otcepikaso

## Manawan/Wemotaci
Ote asati e ici otcepikiwitc otinikatew anihe mackikatikw ekotca e ici ositkatek, nictowaw tca atatciwosikatew aka orina kitci micta wiskakamik. Awik ka sowikotamok minahakaniwiw niheriw nictowaw peiko kickwa aric arimatc mockohotakanion.

## Opitciwan

Tipanictawin:E matcectakaniwok
Tipanictawin:Asati
Asawew

## Manawan/Wemotaci
**Perca flavescens**. Enko anaha names mitowi okacic ka icinakositc aric wir napitc apiciciw kaie micta mitceniw e ici kawisitc. Mictahi kweckwepiso kecpin e wepahapaniwok kaie micta kiripitam akoskewaniw. E iti miroskaminik matce amewok nte sipik matci kaie minictikwapiskok. Wirata kaie wir wikatciciw e mowakaniwitc aric nama taw e micta micikititc cakotc tepirak mowetcikotc itikitiw. Kaskina wec kata ki pa itatikaw ite kotc e ici mitciwonik sipiriw kekotc kackitaw kitci matakatc misawatc e micta pwactikowonik kekotc e micta pakwanacinik. Mictahi kiripi nitawokiw kaie nama tapwe kackihew kotak names kitci kotonitatc osam e micta mitcenik ke ici naskatc. Enko kirika names ka mawotci kiripitak kotakeriw names wawiriw nac ko ekota e otci iti tcaki nipatatc okacic ka ici rikihoritci peikon kaie kotakihi arotc namesa.

## Opitciwan

Tipanictawin:E matcectakaniwok
Asian

## Manawan/Wemotaci
Enko anihe wekisi matci iriniw apitcitaw iskwew kaie awacic. Apitcitakiniwon anihe wikasi aka kitci ki wamikwinaniwok ka ici irininaniwok matcike ka ici iskwewinaniwok. Matci kaskina wec ahicinakosiw matci wapisiw kaie matci mikociw.

## Opitciwan

Tipanictawin:E matcectakaniwok
Arikitcac

## Manawan/Wemotaci
Ote e ici mickekowonik kirowe nitawikiw anihe wapikoni ka micta miro mackikiwok. Awik napitc aka tapwe ka mirockamakanik otehi kirika micta wipatc ka kiskeritak e micta pakahanik otehi mekwatc e mackowi otamirotc. Tepirak akotitakaniwon kickamitek anihi wapikonia eko tca e ici siskapatinikatek  minawatc minikwaniwon. Nicowaw peiko kickwa minikwaniwon nac e iti kiskeritakok e iti mirohak otehi. Nama aric kinowec ki natokohiwakaniwon anihe osam e micta mackowakamik.

Ekote e ici mickekohok nehe e takok sakihikanik rariwak taci e ici orina itasiketc pisimw.  Mantcocak micta mitcetihok neta nac kotakik awesisak ka mowatcik mantcoca neta pa matisiwok.

## Opitciwan

Tipanictawin:E matcectakaniwok
Armand Etcakwan

## Manawan/Wemotaci
vignette|Armand Echaquan, Manawan
Enko anaha kewir Atikamekw iriniw kaki ocitatc notcimi kekociciriw mitowi wikwas tciman, wikwamotai, kitohosowanickwemok kirika asama ki ocihew. Nipira kaie wir ki kiskinohamako omocoma kaie otawia kitci ani aititosketc. Tekaci kaie wir ki wapatam kaki ici pe matisinaniwonik weckatc epwamoci takok kekocic ka wetisiwakaniwok. Tipirawe notcimik ki otinam ke irapatcitatc kaie ke otatcihitisotc. Nama ki otci kicataniw omitcimim kaie wikasima ekote ote awesisik ka ki otinak ke wikasimitc kaie ke ici mitcisotc. Nokosiw kiapatc e mita icatc notcimik kiapatc e otinak ke mitcik kaie ke irapatcitatc kekwariw. Aspinikotc pa matisiw e mekwa nipinik ote sakihikanik kirika ote ka ici otaskitc. Kaskina wec ki pa irapatisiw mitowi ote ki nokosiw masinactetcitcikanik kirika ote tipatcimo masinahikanik. Mocak ki pa witcihiwew awaca e nta kiskinohomasoritci nte notcimik e ici matisinaniwonik kirika ki kanawerimew awaca ka arimikeritci opimatisiwinik acitc picicikw ka onactasoritci. Mitcetwaw ki matcerew acitc e pa kiskinoweratc ke totamiritci pekatc e iti matceatisitc awacic. Kinec kaie wir ki motetaw e ici kiskeritakonik atoskewiniw kirika e itaskamikarik askiriw. Mocak ki nosinetaw irakonikewiniw aka kitci onatcihatc awesisa kecpin e atosketc, awacamec kitci mirwakiritci kaie aka kitci poniparinik e pimatisiritci.

## Opitciwan

Tipanictawin:E matcectakaniwok
Tipanictawin:Ka kiskeritakositcik
Tipanictawin:Atikamekw
Asikw

## Manawan/Wemotaci
**Mergus merganser**. Cicip ka mita nokositc ota kecpin e mi matce miroskaminik nac ka iti pamatisitc kape nipinowa. Napitc mikosawisiw ote otanaskek aric tekaci mikosawisiw nte octikwanik kirika pemantcic tcimateriw omikonima ote otanik octikwanik. Wirata matci kaie wir mowakaniwiw aric arimatc wipatc rarikoteparihakaniwiw kitci ki mirokopositc. Nanikotin mitato acitc nicw taciriwa onitcanica kecpin e onitcanicitc e mi matce miroskaminik. Patoc ototokon pisimw kakone pisimw iti nitaworewok. Patoc ototokon pisimw kakone pisimw iti nitaworewok aniki asikocicak. Mocak ite ici takonik sakihikaniw kirika sipiriw pa aitacikew e natowi nantonak ke mitcik. Mictahi sakihew e mowatc namecica, mictahi kaie nipira kata ki korew. Kecpin e iti matce takwakinik aci neta nisawiw kitci matceretc ote cawonok kitci ispiretc kena kata ki tacikew ota kiwetinok kecpin e piponik. Nipira tca mawotcihitowok e mi takwakinik kitci ki nipira okoretcik mitowi niska ka totak kecpin e nta matce piponicitc ote ka ici kiciterik.

## Opitciwan

Tipanictawin:E matcectakaniwok
Tipanictawin:Awesis
Tipanictawin:Pirecicak
Atcitcamoc

vignette|Atcitcamoc
**Atcitcamoc** (Manawan), **Anikotcac** (Wemotaci, Opitciwan). Enko kewir anaha awesis ka micta kiceatowipitatc cikopik, mictikok e iskwatowitc. Mictahi sakihew ocockwetcoca e mowatc kaie mocak micta pa mawotcihew ke mowatc piponike aric nanikotin onikatatiso kecpin e rikonatc arotc nte notcimik. Tekaci osawisiw nte ospiskonik, nte tca wapisiw otasinakek. Takoniw kewir otatisokan nehirowisiskak itekera. Patoc wapikon pisimw kewir tariwa onitcanica nanikotin tca new kekotc niaran taciriwa. Nicowek kekotc nictowek icinakosiw anaha atcitcamoc ota ka tatc kiwetino notcimik. Enko anaha awesis ka ka mita otcictoniketc mitowi pirecic ka totak. Kito e wi witak wir tipirowe otahi otaski e pakotci icaniwonik kirika mita kito kecpin e iti matce wekimatc noce atcitcamoca. Micta pitoc kewir totam e wekimatc witci atcitcamoca mia nte kekat tohanik icinakosiwok mamo e kwetakitcik.

Tipanictawin:E matcectakaniwok
Tipanictawin:Awesis
Atikamekw

## Manawan/Wemotaci
**Coregonus clupeaformis**. Enko anaha names ka micta wikitcicitc kecpin e akopisowakaniwitc e tca kipacimakaniwitc. Napitc wapisiw kirika pemantcic makatesiw ote ocokonik. Sipik kewir itatikaw kecpin e iti matce ametcik mekwatc e iti matce pitcipiponik. Sipik iti itatikaw nac e iti micta okokamotcik.

## Opitciwan

Tipanictawin:E matcectakaniwok
*
Atikamekw iriniwok

**Atikamekw iriniwok** weckatc « *tête de boule* » ka icinikatakiniwaspan, nitaskinan tacikewok, Weckatc kaki ici taciketcik kimocominok pecotcic ote sipi Tapiskwan sipi ka icinikatek kirika lanaudière e mitik. Ohwe aski 80 000&nbsp;km2 irikokwaw nac e iti takitik wendat kirika algonquins acitc cris.

Atikamekw ka icinikatek, names ka wapisitc itemikan anohwe. Atikamekw arimwewin kekat kirika cris ka ici arimwemakak, witcicanitomikan kaie algonquien arimwewin. Kiapatc arimwewok atikamekw iriniwok otarimwewiniwaw.

Mocak ki atoskewok, ki wepahapewok, kirika ki mawotcitawok miniciriw acitc irinatiko naminasiriw ocitawok. Tapickotc ki icinakoniw ka ici pimatisitcik kirika aniki inu acitc inuit.

Ka nicowaw kice mitato mitana acitc mitato piponikarik awacamec nikotwasaw kice mitato mitana acitc nicowasaw mitato acitc nictana acitc cakitato taciwok. Atikamekw iriniwok ki iti tacikewok nicto otenak; opitciwonok, manawanik, acitc wemotacik kirika ote kokokace ka icinikatek, aric nama mekwata tacikaniwon weckatc tepirak. Atita tca ote emitcikoci otenak tacikewok mitowi Capetciwotakanik, Coriet, Roberval nama aric micta mitcetiwok. Atikamekw kirika e icinikateki, takon sakihikan ote ka actek Nakapehanok Kanata Askik (Alberta), kaie mitceno sipia kaie sakihikana Kiwetinok Kepek Askik kaie Ontario actewa.

### Otenak
Kaki irikikoskamikarik weckatc aniheriw kimocominowok otaskiwaw, irikik kaki tatotenawesitc ekoni ka irikikwarik. Pa peiko oteno ki takoniw otaskiwaw taci ke otatcihitisotcik. Ki Takoniw otaskiwaw kaie ki micta micariw, enko tca anaha iriniw D.S F Davidson 1928 kaki orisinahak kaki ici orakonakik otaskiwaw, misawatc mictahi eki onactakaniwonik kirika erikam micta apicaciniw taci ke otatcihitisotcik. Mitcet akosiwiniw ki takoniw namesik itekera ekoni wetci aka tapwe iti mowatcik namesa. Micta nipira atoskewok pirewa, mosa kirika kotakihi ka mowatcik.

Aci Esko 1978 e otci natowi oracwatcitatcik tipirawe otaskiwaw kirika anihi KANATA, KEPEK kice okimawa nac kitci iti nahitatotcik misiwe eskwarik kaki tiperitakik weckatc. Tawok ka otamirotatcik aniheriw otci CNA tca icinikasowok.

### Irikik e tacinaniwok
E tacinaniwok mamo nicto otenak apitc pitcipipon pisimw 2010.

E tacitcik Manawan iriniwok 2476 taciwok, 2177 taciwok manawani otenak ote tca 359 taciwok kotakihik otenak.

Wemotaci 1661, 1362 wemotaci otenak taciwok, ote tca 299 taciwok emitcikocici otenak.

Opitciwan tca 2592, 2169 opitciwon otenak, ote tca 427 taciwok emitcikocici otenak.

Tipanictawin:E matcectakaniwok
*
Atimw

vignette|Atimw
## Manawan/Wemotaci

Enko nictam awesis kaki awokaniok kirowe meka atoskewinik ki mirowapitisiw.
Iriniwa kipa witcewew nac ka ickwa pa sakiskipinaniok. Anotc napitc oteminaniwon tepirak e 
awokatakiniwitc mirowapitisiw awik ka witci otamiromatc. Tawok atita atimok e tatakik kewirowow oteritamowiniwow mitowi 
niheriw opiwi e kanowarik napitc ote ici kaskeritakosiok ka ici kisinarik. Kirika taw atimw ka tokowarik apiwi ote tca aniki 
ici kaskeritakosiwok ka ici kiciterik. Tawok atimok napitc apowi ka icinakonik osit kitci miro matakawaketc. Matci mitato acitc newpona matisiw atimw e miro kanowerimakaniwitc.

## Opitciwan

Tipanictawin:E matcectakaniwok
Atoskewin

## Manawan/Wemotaci
Weckatc ki micta kickitaw kaie anotc kiapatc atoskew Atikamekw Nehirowisiw, ekota meka ka otci matcihitisotc nehirowisiw epwamici kicatanik mitcimiriw anotc ka ici titak. Arimatc picicikw matcaw anaha ka ntohotc nac e miskak ke ici mitcisotc. Micta nipira awik kiskinohomaso kitci ki kiskeritak, tan mia ke totowatc awesisa e kotonitatc nac tekaci wewerita kitci ocihatc anihi ke mowatc. Arimatc tekaci wewerita nta kiskerimew awesisa ite e pa tacikeritci kirika wewerita nta kiskeritam mia e itatisiritci, nikotc kitci ici askomowatc kekotc kitci ntowapamatc. Tapwe ki takoniw e totak Atikamekw nehirowisiw epwamici nipahatc anihi awesisa ka wi mowatc. Mocak pitama ki aimihew, e kwetcimatc kitci otinak neta otahi mitcisowiniw. Mocak ki manatcihew kaie ki ickonew awesisa aka tekaci kitci nipatatc neta awesis pimatisiwiniw. Ekosani kaki totak,ekoni wetci anotc kiapatc taritci awesisa aka wiskat eki otci tekaci tcaki nipatct ka ici otahi mitcisotc. Ki tawok pa peikw awik e ititosketc. Tepirak ka nosinetwatc awesisa nac e ici miskowatc, minawatc tca kotak nikanickaw ,enko tca anaha ka acterik kitci nipahatc anihi awesisa. Kotak neta mina iti icaw, enko tca anaha ka acterik kitci oracak wiasiriw kekotc kititatc aniheriw kaki nipatakaniwonik. Enkweriw kaki totakik Atikamekw nehirowisiwok mekwatc e atosketcik notcimik. Nama wiskat wircike ki otci ititoskew kaie nama wiskat wir tipirowe ki otci kanawerimew anihi kaki nipahatc awesisa. Mocak ki matinowew irikik e ici kackitimatisotc. Ekosani kaki itatisitc kaie ekoni kiapatc anotc e totak. 

Atos ka arimomakiniwitc e apitisitc, asini naha ka kinkorakiniwitc kitci miro nipatatc Atikamekw Nehirowisiw e otatcihitisotc kewir otaskik.

## Opitciwan

## E otciparik

Tipanictawin:E matcectakaniwok
Atospiatikw

vignette|Atospiatikw
## Manawan/Wemotaci
Ite e ici mitciwok cipica nitawikino anihi mackikiatikwa. Tepirak kackackahikatew orakeskok ekotca e ici akotitakaniwok kicakamitek wec niarano tipahikanicic kekotc petakaniwon kitci iti atitek. Awik e micta tewoskwetc kekotc e micta omikikonewitc kirika awik e omikitc. Mocak ki apatan anihe orakeskw kecpin e atisikatek pakekineskisin kekotc pakekino wikasia.

## Opitciwan

Tipanictawin:E matcectakaniwok
Awesis

vignette|Awesis
Tan kotc e icinakositc **awesis**, notcimik ka pimatisitc, ka pimotetc, ka miretc matci kaie ka matikatc, enko niki ka icinikatakaniwitcik awesis. Mitowi, mos, maskwa, esipan, ohomisiw, piresiw, cicip, names, kaskina sa kotc ka aicinakositcik awesisak.

Tipanictawin:E matcectakaniwok
*
Cacakwenikotcac

thumb|Cacakwenikotcac (''Tamias striatus'')
## Manawan/Wemotaci
Awesis Mitowi atcitcamoc ka icinakositc aric napitc wir apiciciw kirika cakwesinaso ote ospiskonik. Napitc wapisiw ote otasnakek kirika makatewisinaso ote e itikititc. Nanikotin niciriwa onitcanica kecpin e matce nitawikiritci e miroskaminik. Kaskina waiec kaie wir pa aispataw kaie itakaniwiw e witci tacikemakwen kinepikwa.

## Opitciwan: Ka cacakwesinasot anikotcac
Awesis ka micta apicicit ka cacakwesinasot.

## E otciparik

Tipanictawin:E matcectakaniwok
Tipanictawin:Awesis
Atikw

## Manawan/Wemotaci
***Rangifer tarandus***. Awesis ka ki tatc ota weckatc kitaskinak epwamici iti micta meckotciparinik ite ka pa aicatc kaie e pamatisitc. Mitowihi anihi kipakana ka ki iti taritci ka iti matce riskipotakaniok askia. Ekota ka ki iti nokickiatc kaie pitoc ka ki icinakonik e iti aitickatc. Atisokepanak weckatc ota kimocominowok eki taritci atikwa. Itepanak mictahi ki nametaw mictahi meka ki mitcetiok, nama kaie tapwe ki otci icpaskeaw ota ani apitc osam meka ki micta mowewok cikopia acitc mictikwa. Kotc ka iti kirowe mitcetitc mos kirika wackecicw ekoni ka iti matceckatc itepanak kirika. Pitoc icinakosiw ketca mos kirika wackeciw osam wir peikon oteckaniw anaha onitcani atikw ketca mos tepirak aiapew oteckaniw, Micta warowik pa aicaw mekwatc e aiackotcickatc. Micta kicipataw kecpin e ocimatc sikimewa aka kitci micta nimekotc. Ekota wetciparinik oticikasoin atikw ka monahak askiriw kitci ki miskak ke mitcik.

### Weckatc atisokana
vignette
Weckat, kaskina awesisak tapickotc aimihitowakopan, atikw, nikik, wapoc kotc e icinakosikoponen awesis. Aci itekopan nohwe atikw : « kaskina piresiwok ka ici kackitatcik ekoni kaie nir ke ici tataman ». Matci tca nta ntohikowin kecpin ici titamine nohwe e ici titakak piresiwok nipik itekera ka ici matisitcik. - « Nama  ki ka matcihawok iriniwok » itakaniwiw. Ekoni, nama ki otci mireritamokw kotakahikw awesisak kata ici tatak piresiwok ka ici kackitatcik. Aci itew nohwe wapoc : « Nika matca kaie nir nte ici rikin  nte nictesak awesisak ka wi acimatcik iriniwa. Nika cawerimawok iriniwok kekwariw ke mitcitcik ». Ekoni wetci tca micta wetisinaniwok e nikwatimaniwok.

Nohwe atikw mocak ki moctenamokopan kata piresiwitc mitowi neki piresiwok ka matisitcik rarewak sakihikanik, kekotc kitcikamik.

Wi okimawikopan nte piresikw itekera. Anotc nohwe atikw ki wapamano mia e micta rakipirohotc kecpin e mipatatc. Kecpin e pakopepiritc e miskomiwonik mia cicip e icinakositc e matakakatc acit micta kiciatikaw, kirowe kiapatc kiciatikakw patoc tciman e asitcipirik. Nte notcimik  mia e opohotc icinakosiw.

## Opitciwan

## E otciparik


Tipanictawin:E miro matcectakaniwok
Tipanictawin:Awesis
Atikocic

## Manawan/Wemotaci

### Mia e icinakositc
***Capra aegagrus hircus***. Opiawiw napitc kaie nikotciw. pimonewokatepitaw e wi matcatc. micikitiw kaie.kaskina kekociciriw mitciw mitowi nipiciriw.
Matci kaie minikwanioniw otcotcocanapom mitowi motcetiwk. Nete tacikihakniw atikocic emtcikocici awesisak ka ici matcihanitcik.
Napitc makatewisiw anowe atikocic.

### Ite e ici nitawokitc
Otcotcomik itekera ici pe nitawokiw mitowi awacic.
Ocihakiniwiw nahwe kewir awesis matci kitci mowakiniwitc.
Tawok nte ka mowatcik tawok kaie aka ka mowatcik anehi awesisa.

## Opitciwan

Tipanictawin:E matcectakaniwok
Cacawoni pirecic

thumb|Cacawoni pirecic (''Tachycineta bicolor'')
## Manawan/Wemotaci

***Hirundininae***. Enko anohwe pirecic ka pe mita takociretc e iti mekwa miroskaminik ka pe nipinowa tca ote ka taciketc. Nanikotin awacamec niaran, nikotwaso taciriwa onitcanica e nitawokiritci. Tawok tekaci ka waseskonisitcik pemantcic tca ka wapisitcik ote otasnakek kaie tawok ka mikocawisitcik okowak nac nte tapacic otasnakek.

## Opitciwan

Notcimiw pirecic notc ka wi makatew waseskonisit, ka kikinikwarik otakon, ka nico kinikwacinik onikiti, ka takociret e miroskaminirik.

## E otciparik

Tipanictawin:E matcectakaniwok
Cececiw

## Manawan/Wemotaci
vignette|Cececiw matci kaie tcetceckicic
Enko anaha pirecic ka mita taciketc ote rareak sakihikanik e nantonak ke mitcik kirika ekota kirowe e ici nahitc kitci pamatisitc.Matci mantcoca kekotc mickociriw mitciw ka takonik rareak peikon kaie atamipekok ka nitawokinik mitciw.Napitc micta kinowariw oskata kitci ki miro pamatikasitc  kaie micta kinowariw aniheriw okoc ka icinikaterik kirika tekaci kekat wapisawisiw e itikititc aric pemantcic wapisiw ote otasinakek.Nanikotin niaran nikotwaso taciriwa onitcanica kecpin e matce pinesotc mekwatc e iti matce apita nipinik.Micta wipatc kackitariwa kitci pimireritci onitcanica kaie micta mirotakosiw e kitotc.

## Opitciwan

Tipanictawin:E matcectakaniwok
Tipanictawin:E matcectakaniwok
Tipanictawin:Pirecicak
Cekiporwatcic

thumb|upright=1.1|Cekiporwatcic
## Manawan/Wemotaci
Enko naha ka nta taciketc ote e mekwa nipinik ka tca nta mokockatcihatc sosowemina e mowatc. Tekaci ocawackosiw aric pemantcic makatesiw ote okocik kirika nte onakitik. Patoc e iti apita nipinik tariwa onitcanica nanikotin tca niaran, nikotwatciriwa.

## Opitciwan
Tipanictawin:E matcectakaniwok
Cesar Newashish

17 ka tato konakisiritci pitci pipon pisimw 1902 tato piponikarik ki nitawikiw **Cesar Newashish**. Onikihikwa Seni Newashish kirika Henriette Dubé ki icinikasoriwa. Enko anaha kewir kice iriniw kaki kaskina wec kiskeritakositc tepirak eki wapatarietc kaki ici ititoskeritci omocoma kaie otaia Seni Newashish acitc kaskina Atikamekw iriniwa. Wikwas tcimaniw ki ocitaw e micitakarik nipira ka postasonaniok kaie matci ka mitcetokatek kecpin micta sakihikanik e mickaniok kekotc kitcikamik. Tekaci misiwe notcimik e otinikatek anihe ke iti apatak kotc ke icitakaniok wikwas tciman. Nama meka ki otci takon anihe piaspiskw weckatc nehirowisiskak picicikw tca notcimik ki otinikatek ke irapataki. Enkweriw tca kaki ici wapaketc e iti ocitakanionik nac kewir eki iti kackitatc kotc ka tipi asitatisitc kitci ocitatc kewir tca eki iti matce kiskinihomwatc tipirowe onitcanica kirika anihi onahakicima peikon kaie anihi otanisa eki iti micta kackitaritci wec e aititoskeritci. Erowek tca wec ki nokosiw masinactetcikanik kirika eki iti masinacteparitc. Kaskina wec ki actakanioniw otcimanikana tepirak e iti wectcikaterik kaskina awik kitci wapatak kaie kitci kiskeritak e ici kewir kackitatc Atikamekw nehirowisiw. Mictahi sa kotc kewir ki nokoniw kaki ici kanaweritak nehirowisiw weckatc otitoskewin kirika okitaweritamowin. Tapwe tca kiapatc anotc kiskeritam kaki pa icinakonik nehirowisiw okitci otirapatcitcikana. 
## Ka ki itekoponen
Mekwatc e maskocik akosiwokamikokw e kiotamowakaniwitc, ki itekopon aka wiskat ke onikaniwokw otarimowewin.
"Witamowikok aka wiskat eki otci pakitinamokw kitaskino, nama wiskat ki otci atawanano, nama wiskat ki otci meckotonenano, nama kaie wiskat ki otci pitoc irakonenano Kitaskino." Anotc kaskina kekat okimawokw apitcitawokw ohweriw ot arimowewin. 

## Ka ici arimotcikateki kotakihik
* Film de l'ONF
 

Tipanictawin:E matcectakaniwok
Tipanictawin:Ka kiskeritakositcik
Cicatcikonekan

## Manawan/Opitciwan/Wemotaci
alt=Drapeau|vignette|Cicatcikonekan
Cicatcikonekan matci kaie kiciwatcikan icinikatcikatew pikiwanic ka sikwaskitik mictikok.  Emitcikocic otirapitcitcikan ka ocpinak e witak e taciketc otirakonikewinik otci. Matci ke mikaso cicatcikonekan ka ntopirewoketc emitcikocic e ocpinak e monehiketc. Takon nehe mitowi atikamekw otenak ote Okimakiwamik ka otciparik.

Tipanictawin:E matcectakaniwok
Cikakw

thumb|Cikakw (''Mephitis mephitis'')
## Manawan/Wemotaci
Awesis ka mirosinasotc aric ka micta mirakositc kecpin e pakitinak aniheriw onipim ka micta sokimakonik. Napitc kekat tekaci makatesiw aric wapisinaso ote ospiskonik nac nte osok. Patoc kewir e iti miroskaminik tariwa onitcanica nanikotin tca new niaran taciriwa. Mocak kewir kiskeritakosiw e pa taciketc ite e ici takonik mitcimiriw kekotc wepinasoniw. Nama kackitaw awik kitci kotonitatc osam e micta matcimakosiritci tepirak e titak ke naskawaketc. Napitc kirowe e tipiskarik pa tacikew notcimik kaie aska e ici otenawinik tacikew e pa mokockatcitatc wepinasoniw kekotc kitikaniw.  Ote cawonok ki micta mitcetihok neki awesisak napitc ka ici nipiciwiritci mictikowa ki pa tacikewok kaie ka ici sipiwonik.

## Opitciwan
Awesis ka cacakwesinasot, e makatewosit acitc e wapisit. Petcimakosow/witcekimakosiw kicpin e kiciwahakaniwit kekotc kicpin e sekihakaniwit.

## E otciparik

Tipanictawin:E matcectakaniwok
Tipanictawin:Awesis
Cikakw mite (wirin)

## Manawan/Wemotaci

### E ici mackikiwok
Awik aka nac ka acte otakikomitc kirika aspinikotc ka micta ototak, e witca moktaskiswatc akikwa.

### E totcikatek
Arimatc nipahakaniwiw anaha cicakw aka kitci orina mirakositc, ekotca e ici minicikaterik aniheriw wirin mina iti sasikateriw mitowi e sosikatek atawan mimite.

### E ici otinikatek
Cikakw eckwa pokonakaniwitc ote tca ocokanik otinikateriw e ici wirinotc.

## Opitciwan

Tipanictawin:E matcectakaniwok
Cakweciw

vignette|Cakweciw atisokan
thumb|Cakweciw (''Neovison vison'')
## Manawan/Wemotaci

Enko anohwe awesis ka micta mirakositc kecpin mekwatc e acterik kitci natowi witci kakwecimitisotcik. Tekaci makatewisiw kirika pemantcic wapisiw ote otonik itekera. Nanikotin newiriwa, niaraniriwa onitcanica kecpin e iti matce sikonik. Mocak kaie wir sipik, sakihikanik kirika cipicik ka aitacikew e pa ntohatc kirika e pa notamekwetc. Takoniw kaie wir e ici nta waciketc kitci miro kanawerimatc onitcinica.

## Opitciwan

Tipanictawin:E matcectakaniwok
Cakiw

thumb|Cakiw (''Andrea herodias'')
## Manawan/Wemotaci
Micta notcimiw awesis ka miretc, micta piresiw ka micta kinwaskokanetc, ka kinwaskokotetc, ka kinwaskokowetc, rarewak ka nta ici pa nanto mitcisotc.

## Opitciwan: Picakiw kekot Opacakiw
Notcimiw awesis ka miret, micta piresiw ka micta kinwaskokanet, ka kinwaskokotet, ka kinwaskokowet, rarewak ka nta ici pa nanto mitcisot.

## E otciparik

## Ohwe kotak wi kanawapatamone

Tipanictawin:E matcectakaniwok
Tipanictawin:Pirecicak
Grand Héron
Cikokominan

thumb|Cikokminan
## Manawan/Wemotaci: Cikokminan
### Mia e icinakositc
Enko naha cowemin ka icinikatakiniwitc cikokominan ka ocawackositc tekci e tikititc kirika waiewisiw kirika micta ispakariw ocakai takoniw ka ici kawisitc. Matci mowakiniw naha micta kaie wikitciciw. Matci kaie kaskina wec kata ki totowakiniw matci kotakhik wec kaki ci araw kecpin e tcipakwehin mitowi rikwatok matcike kaie kotakhik owec mitcimik. Micta kaie mirocin naha e mowakiniwitc kirika matci ntokihiew kecpin awik e akositc omistak.

### Ite e ici nitakowitc
Cikokominan pe otcipariw cawonouk askik kirowe ma nte itikera micta kice notcimik. Kaskina tca nte naha wec ki icirakiniwiw nac ki nte kitikaniwon kaskina wec askik enko ka mita mowakaniwitc kecpin e wi ciwapinaniwok kekotc irikwato e ocihakiniwitc. Onoskotc micta mictikok ici nitokiw aniha cikokominan.

## Opitciwan

Tipanictawin:E matcectakaniwok
Cikotai

thumb|Cikotai
thumb|
## Manawan/Wemotaci
### Mia e icinakositc
Enko naha cowemin Cikotai ka icinkasotc napitc pemantcic micikitiw ketca mikomin ka itikititc. Nama tapwe mitcetiniw ka icinakositc anaha mitowi mikomin. Kitoma mikosiw napitc mikocwaciciw e micta mirositc

### Ite e ici nitawokitc
Ote keskina Amerik askik ici nitawokiw kirowe ma napitc ka ici micta kisinarik

## Opitciwan
Tipanictawin:E matcectakaniwok
Cikwic

thumb|Cikwic (''Regulus calendula'')
## Manawan/Wemotaci
Enko ancha pirecic cikwic ka icinikasotc pirecic ka mita taciketc ote kaskina wec notcimik. Takoniw e ocitatc ke otcictonitc ote mictikok kekotc cikopik. Anaha ka nocewitc kata kitakoniw mitato acite niw wawiriw. Kaskina aniki pirecicak ote cawonok ispirewok kecpin aci e matce takwakinik nama ota piponiciwok. Atita mikosiwok okitc ocitikwaniwak atita kaie ekoni misiwe pekonok icinakosiwok.

## Opitciwan
Pirecic ka osawocicit. Atita mikosiwok okitc ocitikwaniwak.

## E otciparik

## Ohwe kotak wi kanawapatamone
* Roitelet à couronne rubis

Tipanictawin:E matcectakaniwok
Ciwominan

thumb|upright=1.1|Ciwominan
## Manawan/Wemotaci
Enko naha kitikan mocak ka wapikoniwitc e pwamci nitowakitc ciwominan. Ciwisiwok ciwominanak kaie nama soka kisisowakaniwok kitci ki mowakanitcik. Mitowi wamin, minic, otehiminan, cowemin kaie pananis.

## Opitciwan
Tipanictawin:E matcectakaniwok
Cikokw

## Manawan/Wemotaci
vignette|Cikokw
Cikopi askik ka pamapikecik cikopi e ici aripetinarik kirowe nte e ici micta sitaskwearik. Matci awik e akositc ote octikwanik matci kaie awik e otitakotc akosi oteheniw. Otapi osowakaniwiw matci kaie misiwe anaha mictikw apatisiw ekotca e ici osikatek kicakimite ekotca e ici akopisotc awik nite otasinakek. Nipire tca pakotciparihew otakikoma.

## Opitciwan: Cikwokw

## E otciparik

Tipanictawin:E matcectakaniwok
Cikominan

thumb|upright=.9|Cikominan
## Manawan/Wemotaci
Enko anihe mitcim ka mita mitcinaniwok kecpin e wi ciwapinaniwok. Takon ka micta kinec kisisikatek aka wipatc kitci maratak. Napitc tekaci ickitew kirika nipra ciwo kaie takono cikomina ka wisikak.

## Opitciwan
Tipanictawin:E matcectakaniwok
Ciwotakan

thumb|Ciwotakan
## Manawan/Wemotaci
Nipik tci mockinikatew kitci ki atawoniwok. Capictowenakon mia e wapak e micta mitceki misowe e kinowapitcikatek. Enko ka apitak kitci ki ciwatakiniwok mitcimik kekotc ma asinikan meskanak ka actakaniok kitciki sosowakaniwitc kon kirika maskomi. Nama orina mirowacin e osamikatek. Matci meka awik akosiw ote omikok kirika pakaciw wiawik. Mitowi otcitcinak oskatinak opominak otactimikonak.

## Opitciwan
Tipanictawin:E matcectakaniwok
Claude Flamand

## Manawan/Wemotaci

**Claude Flamand** (Wewoci) ki nitawokiw ani apitc akokatcic pisimw 1908, mictahi nipira ki witcihiwew mekwatc e tacikaterik arotc kekociciriw misawatc aka e akitamaketc. Nictam ki iti matce ocitaw ke omikiwamitc nac aniheriw aimihe mikiwamiriw, wir tipirowe ki otamiro, wir kaie ki otinew mictikwa ke apatisiritci. Ki micta witcihew kaie mekatekorewa ka pe takociparirtci e pe nta ocitatc kewir aniheriw aimhe mikiwamiriw. Aniki ototemek Flamand, wirctamiwaw ki tacikewok ota manawani otenak e kanaweritakik, onikihikwa ki awokewok awesisa e nikatimwanitcik kotakihik awikak wirawaw e icatcik nete itekera otaskiwaw. Nictwa ki nipowiw, nictam anihi Annie Saganash, ki niciriwa onitcaniciwawa, Anna kirika Jimmy Flamand, minawatc Agnès Ottawa ki icinikasoriwa, nicw kiapatc ki tariwa onitcanica, Marie kirika Antoinette (Louis Ottawa, nictam e ki nipowitc). Nac Annie Dubé-Flamand ki wikimew, tepirak ki okosiwokw; Gilbert Flamand, Raynald Flamand, Yvon Flamand, Jean-Marc Flamand (ki onihewokw), Michel Flamand, Denis Flamand, Jacques Flamand (Ki onihewokw), Marcel Flamand (ki onihewokw), Gaétan flamand, Justin Flamand, Émile Flamand, Thierry Flamand. Ekoni ka ki taciritci, mitato acitc nicw.

## Opitciwan

Tipanictawin:E matcectakaniwok
Coweminak

thumb
## Manawan/Wemotaci
Enko anaha kitikan cowemin ka icinikasotc. Ote mictikocik ici nitawikiw nama aric wipatc mirosiw patoc e iti takwakinik mirosiw. Enko mitowi minicik ka icinakositc kaie ekota e otci ocitakaniok minicapo. Matci ocihakaniwiw ritat pakwecikan sasipakwecikan kekotc ripotcin­. Kecpin e ickwa mawotcihakaniwitc arimatc kinec pasowakaniwiw ekotca e ici arakaniwitc kitci atawaniwok.

## Opitciwan

Tipanictawin:E matcectakaniwok
César Moar

## Manawan/Opitciwan/Wemotaci
Ki micta otamiro nictam ka iti ocitakaniwok Manawan. Kaskina wec ki nikanipiw e tiperitak ote mekwatc e ocitakaniwonik mikiwamiriw acitc aniheriw kaki iti tcimaterik ke apatanik.

Tipanictawin:E matcectakaniwok
Daniel Ottawa

## Manawan/Wemotaci
Enko anaha iriniw nictam kaki kiskeritakositc e micta kakitaweritak ote emitcikocic akitasowinik kirika emitikocimowinik acitc eki kackitawaketc anihe nictam ka iti takok tcatcikinake masinahikan  ka icinikatek. Mictahi wipatc ki nisistam e emitcikoci kiskinohamasotc, micta kakitawe akitasopan kirika mictahi wipatc ki kackitaw e emitcikocimotc. Kek nikotin ki wi matceriko mekatekorewa kitci nta kiskinohamasotc ote kitcikiskinohomatokamikok, nama aric ki otci icaw kirowe meka ki sakitaw notcimik kitci nta pa pimatisitc.

## Opitciwan

Tipanictawin:E matcectakaniwok
Tipanictawin:Atikamekw
Cocotesi sakihikan

## Manawan/Wemotaci

Nicwaw iti sakihikakamaw nohwe Manawani sipi epwamoci matawak pecotik nte Wemotacik. Nohwe peikw sakihikan, Cocotesi icinikatcikatew (*lac Châteauvert* wirawaw ki icinikatimok Wemistikocicak). Wetci icinikatcikatek Cocotesi sakihikan, takon nta pecotcik rareak matana e micta cocowapiskisitc asini. Ekote ke nta e nokok masinawapiskisinahikan. Aric, atampekok anotc nihe actew osam e ki kipihikanikaniwok ki mockohan ki tca riskipew nohwe masinawapiskisinahikan. Peikw tca kimocomino, Albert « Arpat » Biroté ki arimotam niheriw, 1966 ka tato piponikak. Ekote nta nakewar kipahikanik *Dam C* e kipecispan :« Ki kapatawotawok niheriw onikamiriw ka icinikatek, *lac Châteauvert* icinikatew nohwe e wemitikocimonaniwok. Pot nictotikisiwakopan, ni ki itikoin kirake nisitotakosiwakopan. Eko ki pe mickawok ota ohwe Cocotesi icinikatepan weckatc (nama wirana warowik ota) nikotwaso tapahikan ota tawotcik ota kickapiskaw neta tcikatc nipik kickapaskaw. Akota ni ka masinahiketcik asinik cicopekahikan ki apatan e masinahiketcik, nihe ni ki wapiten, e awaciwian ni ki wapaten kicpin aka ki rikihakaniwit ohwe kipahikan anotc kata nokonopan nohwe. Minawatc mitcet, iriniw ki icaw, mamik ka ototetcik, e nata wapatakik niheriw kitci ki nisitotak tca niheriw e itetcik aniki, nohwe tca cicopekahikan, e cicoweacikwik. Nama nokon nohwe e masinatek ni anotc aci nama nokon aci atampekok takon *quarante pieds* atampekok aci takon nohwe e ki riskipotakaniwok ».Mantonoko sipi iti matawaw nta sakihikanik. Takon neta onikam pecotcik nihe sipi e iti matawak, Kinepiko onikamik icinikatcikatew anohwe onikam. Ekote ko e ici kapatawaspan weckatc nehirowisiwok e icawaspan ko Manawani sakihikanik kekotc Metapeckekak/Manawanik.

### Kipahikan ''Dam C''

1952 ka wecihakaniwitc naha kipahikan *Dam C* (anotc *Barrage de la Manouane-C* icinikatakiniwiw). Epwamoci naha kipahikan, kotak ki wecihakiniwipan wec 1912. Taci ka ici wecihakaniwitc naha kipahikan, takonopan nta pawictikw, Cikwic pawictikw icinikatepan (cikwic : pirecic ka osawocicitc. Atita mikosiwok okitc ocitikwaniwak).

Nipara ki niciwonatcitakaniwon nehe sakihikan ka ocihakaniwitc naha kipahikan. Nipara ki riskipotakaniwono aski, ki pakwehapotew rareiak ntoho aski, atoske aski ka icinikatcikateki. Aski e niciwonatcitakaniwoki tekaci kirika ki iti aco niciwonatcitakaniwon nehirowisi pimatisiwinik.

## Opitciwan

## E otciparik

## Ohwe kotak wi kanawapatamone
* fr:Lac Châteauvert
* fr:Rivière Manouane
* fr:Rivière Mondonac

Tipanictawin:E miro matcectakaniwok
Cowemin

thumb|Cowemin
## Manawan/Wemotaci
### Mia e icinakositc
Enko aniki ka mamo okokohosotcik mincatikok mekwatc e nitowakitc. Napitc apiciciw e nitawakitc. Matci mowakaniwiw e pasotc matci kaie e ciwisitc. Kaskina wec irapitisiw matci neta kaki otci ocitan minicapo kaie mirowapitisiw e tcipakowekaniok.

### Ite e ici nitawokitc
Napitc ite e ici kiciterik cawonok nitowakiow kaie e kicaciterik micta mirokiw. Orina ite ici kaskeritakosiw akamitcikanik.
  
## Opitciwan

Tipanictawin:E matcectakaniwok
David-Marcel Ottawa

## Manawan/Wemotaci
Ki otamiro kitci witcahatc awaca ka pitakeritci kaie mocak ki cikamew, kaie ki mocak okotcitaw kitci miro kaskinomakiniwirtci awaca, aka kekocic kitci notepariritci otci ota kaskinomatokamok Otapi ka icinatcikatek. Micta kinec ki otamiro okima arotakinik kaie okimaw mocak kaie tapickotc kaki apitcik.
Kaie ki witcihew awirwa e nta arimitakosiritci.

### Opimatisiwin

12 atikamekw pisimw ka nitwakikopanen ote ‘’??’’ 1941 titaponikarikopan. Pierre Ottawa ki icinikasoriwa otawi’a, Julie Newashish tca ki icinikasoriwa okawi’a. Wiwa Marie-Cécile Flamand ki icinikasoriwa, kaie onitcaniciwaw mitato ki taciriwa. Enko nehi peikw, Jean-Roch Ottawa, mekwata ka okimawitc Manawanik.

### Otamirowin

Mocak ki micta otamiro Manawanik. Kinec ki cimakaniciw kaie atowekamikok ki otamiro. Kaskinohamakewinik ki witcitaw kitci ki nehirowikaskinohamakaniwiritci awaca, atikamekw arimowewinik otci. Kaie takoniw otaski, ote ‘’metapeckeka sakihikanik’’ itekera taci ko ka taci kipecihason kaie e taci atisokwatc, kaskinomowatc iriniwa ka wapisiritci. Mocak ki micta icaniwniw e nta ntotowakaniwitc. Aniheriw tca kaki otaskitc ‘’Camps des dix’’ ki icinikatam, onitcanica otci, ni irik e ki taciritci.

## Opitciwan

Tipanictawin:E matcectakaniwok